市場學專家要諗（例如）一件產品要送去啲乜嘢舖頭嗰度賣－佢哋要了解有邊啲消費者會有興趣買呢樣產品，然後就（用市場調查等嘅方式）睇嚇呢啲消費者通常會去啲乜嘢地方，再運用對地理同交通等方面嘅知識，設計出一套能夠最有效（低成本）噉將啲貨送去呢啲地方嘅方案，即係諗好「啲貨要擺喺邊啲貨倉」同埋「要由呢啲貨倉運去舖頭要嘥幾多成本」等嘅問題。